Stīvens Stemkoss

**Stīvens Stemkoss** (; dzimis  Markhemā) ir kanādiešu hokejists, spēlē centra uzbrucēja pozīcijā, Kanādas hokeja izlases spēlētājs. Pašlaik (2026) pārstāv Nacionālās hokeja līgas klubu Našvilas "Predators".

## Spēlētāja karjera
Pēc tam, kad 2008. gada NHL draftā Stemkosu ar kopējo pirmo numuru izvēlējās Tampabejas "Lightning", 2008. gada 29. jūlijā viņš parakstīja līgumu ar klubu uz nākamajām trim sezonām. Stemkoss aizvadīja savu pirmo NHL spēli Prāgā, Čehijā, 2008.—09. sezonas ievadā, taču ar savu pirmo punktu atzīmējās vien savā astotajā spēlē. Lai gan Stemkoss tika asi kritizēts par savas debijas sezonas pirmo pusi, tās otrajā pusē viņš 20 spēlēs atzīmējās ar 19 gūtiem punktiem. Savu otro sezonu līgā Stemkoss aizvadīja lieliski, to noslēdzot ar 51 gūtiem vārtiem, kas viņam, kopā ar Sidniju Krosbiju, ļāva saņemt Morisa Rišāra balvu kā līgas labākajam vārtu guvējam. Stemkoss ir trešais jaunākais NHL spēlētājs (pēc Veina Grecka un Džimija Kārsona), kas sezonā sasniedzis 50 vārtu robežu.

Arī turpmākajās sezonās Stemkosa rezultativitāte bija ļoti augsta. 2011.—12. gada sezonā Stemkosam izdevās atkārtot 2009.—10. gada sezonā sasniegto, kā līgas labākajam vārtu guvējam iegūstot Morisa Rišāra balvu. Pēc tam, kad 2013.—14. gada sezonas otrajā pusē uz Ņujorkas "Rangers" aizmainīts tika "Lightning" kapteinis Martēns Senluī, komandas kapteiņa pienākumus uzņēmās Stemkoss. 2014.—15. gada sezonā uzbrucējs kopā ar komandu sasniedza Stenlija kausa finālsēriju, kurā gan piekāpās Čikāgas "Blackhawks" hokejistiem. 2016. gada vasarā Stemkoss pagarināja līgumu ar "Lightning" uz vēl astoņām sezonām. 2020. gadā kopā ar "Lightning" izcīnīja Stenlija kausu. Savainojuma dēļ izslēgšanas kārtā Stemkoss devās laukumā tikai vienā spēlē.

2024. gada 1. jūlijā Stemkoss parakstīja četru gadu 8 miljonu dolāru vērtu līgumu ar Našvilas "Predators".

2025. gada 31. decembrī Stemkoss guva savus 600. vārtus, pievienojoties 22 NHL izcilākajiem spēlētājiem, kuri savā karjerā ir guvuši 600 vārtus.

## Spēlētāja statistika
### Klubu statistika

### Izlases statistika

## Rekordi
### Vienā sezona
* Visvairāk vārtu vienā mēnesī Tampabejas "Lightning" spēlētājam, 14 (2018.–2019.)
* Visvairāk vārtu vienā sezonā Tampabejas "Lightning" spēlētājam, 60 (2011.–2012.)
* Visvairāk vārtu papildlaikā vienā sezonā Tampabejas "Lightning" spēlētājam, 6 (2011.–2012.)
* Visvairāk vārtu vairākumā vienā sezonā Tampabejas "Lightning" spēlētājam, 24 (2009.–2010.)
* Visvairāk uzvaras vārtu vienā sezonā Tampabejas "Lightning" spēlētājam, 12 (2011.–2012.)
* Visvairāk vārtu vienā sezonā vienādos sastāvos Tampabejas "Lightning" spēlētājam, 48 (2011.–2012.)
* Visvairāk spēļu pēc kārtas ar punktu sezonas sākumā Tampabejas "Lightning" spēlētājam, 11 (2017.–2018.)
* Visvairāk punktu vienā mēnesī Tampabejas "Lightning" spēlētājam, 33 (2021.–2022.)
### Karjerā, regulārā sezona
* Visvairāk punktu karjerā Tampabejas "Lightning" spēlētāja kontā: 1137
* Visvairāk vārtu karjerā Tampabejas "Lightning" spēlētāja kontā: 555
* Visvairāk "hat-trick" karjerā Tampabejas "Lightning" spēlētāja kontā: 13
* Visvairāk vārtu vairākumā Tampabejas "Lightning" spēlētāja kontā: 195
* Visvairāk uzvaras vārtu Tampabejas "Lightning" spēlētāja kontā: 79
* Visvairāk vārtu vienādos sastāvos Tampabejas "Lightning" spēlētāja kontā: 315
* Visvairāk regulārās sezonas spēļu ar 4+ punktiem Tampabejas "Lightning" spēlētāja kontā: 17
## Atsauces

## Ārējās saites